13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 18 της 9/23 Ιαν. 1975 (ΦΕΚ Α΄ 7) «Περί ιδρύσεως εκτάκτων εδρών παρά τω Ε.Μ. Πολυτεχνείω». Έχοντες υπ’ όψει: 1)Τας διατάξεις των άρθρ. 2 (παρ. 3) και 5 (παρ. 3) της από 3.9.1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα», 2) την απόφασιν του Συλλόγου των Τακτικών Καθηγητών (συνεδρίαι: 25.10.1974 και 30.10.1974) Ε.Μ. Πολυτεχνείου και 3) την υπ’ αριθ. 734/1974 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Παιδείας και Θρησκευμάτων, αποφασίζομεν: Άρθρ.1.-«Ιδρύονται παρά τω Ε.Μ. Πολυτεχνείω αι κάτωθι έκτακτοι έδραι: α)Δομικής Μηχανικής Β΄ αυτού περιεχομένου προς την ήδη υφισταμένην ομοίαν, μετονομαζομένην εις «έκαστον έδραν Δομικής Μηχανικής Α΄». Η ανωτέρω έδρα μετετράπη εις τακτικήν άνευ μεταβολής τινός του παρ’ αυτή υπηρετούντος πάσης φύσεως προσωπικού, δια του Π.Δ. 604/1976 (ανωτ. αριθ. 6). β)Μεταλλευτικής Β΄ του αυτού περιεχομένου προς την ομοίαν έκτακτον έδραν, την καταστάσαν τακτικήν δια του από 12/19.11.1974 Π.Δ/τος, μετονομαζομένην εις «τακτικήν έδραν Μεταλλευτικής Α΄». Δια του Π.Δ.369 της 27 Μαΐου/3 Ιουν. 1976 (ΦΕΚ Α΄ 133) η ανωτέρω έκτακτος έδρα «Μεταλλευτικής Β΄» μετετράπη εις τακτικήν άνευ μεταβολής τινος του παρ’ αυτή υπηρετούντος πάσης φύσεως προσωπικού. γ)Ανωτέρων Μαθηματικών Δ΄ του αυτού περιεχομένου προς την ομοίαν έκτακτον έδραν «Ανωτέρων Μαθηματικών Β΄» την καταστάσαν  τακτικήν δια του από 12/19.11.1974 Π.Δ/τος». Ο τίτλος και το άρθρ. 1 του Π.Δ. 18/1975 αντικατεστάθησαν ως άνω δια του Π.Δ.. 337 της 20/29 Μαΐου 1975 (ΦΕΚ Α΄ 99). Δια του Π.Δ. 342 της 11/27 Μαΐου 1976 (ΦΕΚ Α΄ 124) η ανωτέρω έκτακτος έδρα «Ανωτέρων Μαθηματικών Δ΄» μετετράπη εις τακτικήν, άνευ μεταβολής τινος του παρ’ αυτή υπηρετούντος πάσης φύσεως προσωπικού. Άρθρ.2.-Αι δια του άρθρ. 1 του παρόντος ιδρυόμεναι έδραι διέπονται υπό της παρ. 3 του άρθρ. 2 της από 3/3ης Σεπτ. 1974 Συντακτικής Πράξεως «περί αποκαταστάσεως της νομιμότητος εις τα Ανώτερα Εκπαιδευτικά Ιδρύματα». Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος.

[Source: greek_legal_code_raptarchis | Tokens: 1938]